劉皇發

劉皇發，人稱發叔，新界鄉議局前主席、做過香港立法會議員、屯門區議會主席、前自由黨成員。劉皇發響香港新界屯門龍鼓灘村出世，係新界原居民。

佢係香港鄉事派元老，自1980年起出任新界鄉議局主席，領導新界原居民，所以有「新界土皇帝」或「新界王」稱號。

簡介 
劉皇發生於屯門龍鼓灘村窮等家庭，係家中獨仔。佢響靈山中學初中畢業後，幫父母耕田，後來到九廣鐵路公司做路軌上漆工作，之後又響元朗開雜貨舖做小生意。

政途 
1960年，劉皇發喺前任新界鄉議局主席陳日新嘅支持下，擔任屯門龍鼓灘村村代表，成為當時最年輕嘅新界鄉村代表。1972年，劉獲選為屯門鄉事委員會副主席。其後，劉皇發成功游說龍鼓灘村民，出售地皮畀政府做英軍操炮區，因為咁得到港英政府嘅賞識，成為日後投身政壇嘅踏腳石。1973年，劉獲港英政府委任為太平紳士。1980年，劉出任新界鄉議局主席。1982年，劉出任屯門區議會主席。1985年，劉出任區域市政局議員。同年，佢獲港英政府委任為立法局議員。1991年及1995年，佢循功能組別「鄉事」組別嘅途徑，自動當選立法局議員。1996年，劉擔任臨時立法會議員。1998年及2000年，劉都係循鄉議局功能界別自動當選立法會議員。2004年，劉改以區議會功能界別參選立法會，並順利當選。2005年7月1號，劉獲頒香港特別行政區政府最高榮譽嘅大紫荊勳章，以表揚佢對香港社會嘅貢獻，佢亦係首位新界原居民有呢個榮譽。

佢曾經係立法會最老嘅議員，又同林偉強、張學明、李國英合稱「立法會鄉事四子」。2016年，佢唔再冧莊立法會議員，交棒畀大仔劉業強。

2017年7月23號，劉皇發去世，享年80歲。

地方名 
香港嘅街道、地方好少會以本地知名人士命名，但劉皇發就得到呢個榮譽。響1974年為配合將「青山區」改名做「屯門區」，港英政府將當時區內唯一嘅公共屋邨「青山邨」改叫「新發邨」，「新」係指前新界鄉議局主席、時任屯門鄉事委員會主席嘅陳日新；「發」就係指當時屯門鄉事委員會副主席劉皇發。而新發邨現已重建成今日嘅港鐵屯門站；而「皇珠路」嘅名就係將劉皇發嘅「皇」字同佢老婆吳妹姝嘅「珠」字合併而成。

另外，位於安定邨嘅仁愛堂劉皇發夫人小學，同埋大角嘴嘅世界龍岡學校劉皇發中學，都以佢個名命名。

名下馬匹 
劉皇發同吳妹姝兩公婆係香港賽馬會會員，名下馬匹大部分都係以「龍船」兩字命名，包括金玉滿堂、龍船，烙號BA072，英文馬名叫REGAL ACE；一匹係1999-2000馬季進口嘅自購馬，烙號BV192，英文馬名叫FISHERMAN'S CREEK；一匹係2015-2016馬季進口嘅自購馬，烙號V186，英文馬名叫BIG BANG BONG）、金龍船、猛龍船、龍船義浩、大龍船、真龍船、龍船快，烙號M144，英文馬名叫REAL DRAGON；一匹係2021-2022馬季進口嘅自購新馬，烙號G229，英文馬名叫FOREVER GLORIOUS）、驪龍、龍船鼓響。另外，劉皇發亦都係07/08告東尼練馬師賽馬團體、新界鄉議局團體嘅成員，名下馬匹有「金玉滿堂」、「新界福星」、「新界之星」、「新境界」。

除此之外，劉皇發個大仔劉業強、大女婿黃汝坤、二千金劉麗華、三千金劉玉蓮、三女婿余漢坤、外孫女黃雍賢、黃雍蔚亦係香港賽馬會嘅會員，名下馬匹包括強人、客家寶、知己知彼、知己百勝、好知己、驌龍、騂龍、翠龍、疾風勁草、龍船旺、龍船勁、龍船寶、勁風、哥哥仔、小阿哥、縱橫十六、艦長天下、龍鼓飛揚、專一、龍船狀元。

個人榮譽 
 非官守太平紳士
 MBE勳銜
 OBE勳銜
 金紫荊星章
 大紫荊勳章
 中國政法大學名譽法學博士

屋企人 
劉皇發已婚，老婆係劉吳妹姝，有五個仔女：劉業強、劉業光、劉麗芬、劉麗華、劉玉蓮，黃汝坤、余漢坤係佢嘅女婿，有兩個孫仔、四個孫女、兩個外孫仔、三個外孫女。

鄉議局研究中心主任薛浩然係佢嘅妹夫，同時亦係劉皇發嘅親信、劉業強嘅姑丈。

攷

香港馬會

類:前香港立法會議員
類:前香港立法局議員
類:鄉議局主席
香港經濟民生聯盟黨員
前屯門區議員
前區域市政局議員
類:中國政法大學名譽博士
新界原居民
皇發
香港馬主